**מה אני רוצה להיות כשאהיה גדול?**

פיתוח ועיבוד: שרית חדד ושרון רחמים

**אוכלוסיית יעד:** תלמידי חטיבת ביניים – תיכון

**נושא:** ליצור חלום לעודד מוטיבציה בדרך אליו.

**מתודה:** תחנות, עריכת כרטיס ביקור

**משך היחידה:** שני שיעורים

**מטרת השיעור:**

לעודד את התלמידים לחלום ולשאוף למשרות איכותיות, תוך עיסוק בשאלות: איך להתייחס בכלל לבחירת המקצוע שאני חולם עליו או שמתאים לי? מה האפשרויות? האם יש לי אפשרויות בחירה? מה חשיבות תעודת הבגרות בדרך להגשמת החלום? מהי הצלחה בעבודה?

**עזרים:**

* מידע בתחנות על מקצועות מתחומים שונים – מצ"ב
* כרטיס לבחירת מקצוע כמספר התלמידים – מצ"ב
* ריבועי בריסטול בגודל כרטיס ביקור כמספר התלמידים

**מהלך השיעור:**

**שלב ראשון**

כל תלמיד מקבל כרטיס אישי לבחירת מקצוע לעתיד.

כרטיס לבחירת מקצוע:

**כשאהיה גדול אני רוצה להיות (על פי סדר עדיפות):**

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MC900311564[1]

**שלב שני**

התלמידים מסתובבים בין העמדות השונות ומתבוננים במודעות הדרושים המגוונות, על מנת למלא את כרטיס בחירת המקצוע.

התלמידים יכולים לדון ביניהם על האפשרויות השונות בכל תחום, לחשוב יחד מה מתאים להם וכן לברר למה הכוונה בכל מקצוע ומקצוע, מתוך ידע העולם של חבריהם לכיתה. תלמיד יכול לכתוב שני מקצועות אפשריים מבחינתו בעמדה אחת ולהמשיך לעמדה אחרת לחפש אופציה נוספת למקצוע נוסף.

בסופו של דבר, חשוב שכל תלמיד יבחר שלושה מקצועות.

תלמיד שסיים את תהליך הבחירה חוזר לשבת במקומו.

**שלב שלישי**

דיון במליאה: שיח משותף בהנחיית המורה, שיתמקד בתחושות ובחוויות היחודיות לבחירת מקצוע: מה גרם לי לבחור מקצוע זה או אחר? מה גורם לאנשים באופן כללי לבחור מקצוע כזה או אחר? אלו דיונים התקיימו בעמדות השונות? האם התחדש לכם משהו בסבב? האם היה חשש לבחור במקצועות מסוימים? מדוע?  וכד'.

**שלב רביעי**

הכיתה מתפצלת לקבוצות – כל קבוצה בנויה מתלמידים שבחרו מקצוע זהה באופציה הראשונה.

בקבוצה על התלמידים לנסח 10 שאלות שהיו שואלים מועמד פוטנציאלי לעבודה בתפקיד שבחרו.

**שלב חמישי**

בסוף הפעילות כל תלמיד יכין ***כרטיס ביקור*** לעצמו באותו מקצוע שהוא בחר.

כרטיס הביקור צריך לכלול:

שם התלמיד, תפקיד, שם העסק, תחום, כתובת, טלפון, מייל, לוגו ...

**דרושים אנשי רפואה**

* רפואת משפחה
* רפואת ילדים
* רפואת לב
* גסטרולוג
* רפואת נשים - גניקולוגיה
* רפואה אסתטית
* אונקולוגיה
* פסיכיאטריה
* רפואת שיניים
* מיקרו-ביולוגיה
* מנהלי מחלקות
* אחיות/אחים מוסמכים
* רוקחים / לבורנטים
* אופטיקאים
* דיאטנית ומרפאה בעיסוק

**דרושים בעלי תואר במשפטים**

* שופט בבית המשפט הגבוה לצדק
* MC900292576[1]שופט בית משפט השלום
* שופט תעבורה
* שופט לענייני משפחה
* עורך דין פלילי
* נוטריון
* עורך דין בתחום נישואין וגירושין
* עורך דין בתחום הנזיקין
* עורך דין בתחום התעסוקה
* עורך דין חברות מסחריות
* עורך דין לענייני נדל"ן
* יועצים משפטיים לחברות ואנשים פרטיים
* עורך דין בתחום זכויות יוצרים וקניין

MC900301254[1]

**דרושים אנשי חינוך**

* מורים
* חינוך לגיל הרך
* חינוך מיוחד
* חינוך סביבתי
* מנהלים
* סגני מנהלים
* רכזי שכבות
* רכזי מקצוע
* רכזים פדגוגיים
* מחנכים
* מדריכי נוער
* מורים לעברית לשליחות בחו"ל

**דרושים הנדסאים**

* הנדסה ביו-רפואית
* הנדסת אדריכלות
* הנדסה אלקטרואופטית
* הנדסת אלקטרוניקה/חשמל
* הנדסת אנוש
* הנדסת איכות הסביבה
* הנדסת מכונות
* הנדסת מערכות מידע
* הנדסת תוכנה
* הנדסת פיסיקה
* מכשור ובקרה
* הנדסת פלסטיקה
* הנדסת חומרים
* הנדסת כימייה
* הנדסת מזון

**דרושים אנשי מדע**



* מהנדס תהליך
* אנליזות וסטטיסטיקות
* ביוטכנולוגיה
* ביוכימיה
* ביולוגיה
* בקרת איכות
* גנטיקה
* הנדסה ביו-רפואית
* טכנולוג מזון
* מחקר ופיתוח
* עובדי מעבדה
* ניהול פרויקטים מדעיים
* ניהול מוצר, מחקר ופיתוח
* פיזיקה רפואית

**דרושים בעלי תארים מתקדמים בכלכלה**

* כלכלנים
* אנליסטים
* יועצי השקעות
* ייעוץ פנסיוני
* מומחי שוק הון
* ניהול סיכונים
* ניירות ערך
* ברוקרים
* מנהלי השקעות